
ABSTRACT


Garda civilă din Spania şi Garda Naţională a Republicii din Portugalia sunt forţe ale poliţiei cu statut militar, comparabile cu Jandarmeria Naţională din Franţa, cu Carabinierii din Italia, cu Jandarmeria Regală din Olanda şi Jandarmeria Română.

Aceste structuri sunt subordonate Ministerului de Interne şi Ministerului Apărării şi sunt instruite pentru a putea interveni atât în misiuni ale poliţiei, cât şi în misiuni de apărare, fără însă ca acţiunile lor să interfereze cu intervenţiile altor forţe.


De altfel, în anul 2006, Garda Civilă din Spania, Garda Naţională din Portugalia, Jandarmeria Naţională din Franţa, Carabinierii din Italia, Jandarmeria Regală din Olanda şi, ulterior, Jandarmeria Română (2009) au format EUROGENDFOR – Forţa de Jandarmerie Europeană, ce are ca scop creșterea capacității de management al crizelor internaționale și contribuţia la dezvoltarea Politicii Comune de Securitate și Apărare.

SPANIA

Cadrul Legal
:

Legea organică 2/1986 cu privire la Forţele de Securitate

Legea organică 11/2007 privind reglementarea drepturilor şi obligaţiilor membrilor Gărzii Civile

Legea organică 42/1999 cu privire la regimul personalului Gărzii Civile

Legea organică cu privire la regimul disciplinar al Gărzii Civile

Legea 39/2007 privind cariera militară

Legea organica 5/2005 privind Apărarea Naţională

Legea 7/2007 privind statutul de bază al funcţiei publice

Decretul Regal 96/2009 de aprobare a Ordonanţei Regale privind Forţele Armate

Ordin PRE/1983/2012 prin care se aplică Gărzii Civile diverse norme militare cu privire la ordine, disciplină şi regim intern
Decretul Regal 1438/2010 cu privire la misiunile militare ce pot fi atribuite Gărzii Civile
Decretul regal 684/2010 pentru aprobarea Regulamentului de Onoruri militare

Ordin INT/2008/2012 ce reglementează Ordinul de merit al Gărzii Civile
Decretul Regal 400/2012 cu privire la structura organică de bază a Ministerului de Interne

Decretul Regal 1959/2009 pentru înfiinţarea Centrului Universitar al Gărzii Civile
Decretul Regal 1224/2006 pentru Regulamentul de evaluare şi promovare a personalului Gărzii Civile
Decretul Regal 1250/2001 cu privire la Corpul Gărzii Civile
Decretul Regal 950/2005 cu privire la remunerearea Forţelor Corpului de Securitate al Statului

Decretul Regal 751/2010 de aprobare a Regulamentului de funcţionare şi organizare internă a Consiliului Gărzii Civile 

Decretul Regal 1963/2008 cu privire la regimul electoral al Consiliului Gărzii Civile
Decretul Regal 179/2005 cu privire la prevenirea riscurilor profesionale ale Gărzii Civile

Ordinul INT/724/2006 cu privire la organismele de prevenire ale riscurilor profesionale ale Gărzii Civile

Decretul Legislativ Regal 670/1987 prin care se aproba textul consolidat privind Legea personalului administrativ


Garda Civilă
 este un corp de securitate publică de natură militară care face parte din forţele de securitate ale statului. 

Garda Civilă a fost înfiinţată ca o forță de poliție națională în 1844, în timpul domniei reginei Isabel II a Spaniei de către aristocratul basc din Navarrese, Francisco Javier Giron y Ezpeleta. 

Garda Civilă a avut iniţial misiunea de a proteja drumurile principale, utilizate de comercianţii ambulanţi, turişti şi alţi călători, ce cădeau victime bandelor de tâlhari ai vremii. Banditismul din acea perioadă era atât de răspândit, încât Garda Civilă considera că este dificilă eradicarea completă a fenomenului.
Garda Civilă a fost implicată în luptele împotriva grupărilor teroriste, cât şi a separatiştilor basci care au sprijinit terorismul.
Garda Civilă a avut, de asemenea, sarcina politică de a stopa răspândirea mişcărilor anti-monarhiste inspirate de revoluţia franceză. Sfârşitul războiului carlist a lăsat Spania distrusă, iar guvernul a fost forţat să ia măsuri drastice pentru a suprima revoltele spontane ale ţărănimii. Bazată pe modelul infanteriei uşoare, folosită de Napoleon în campaniiile sale europene, Garda Civilă a fost transformată într-o forţă paramilitară de mobilitate maximă, cu misiunea de a patrula, de a păstra sau restabili ordinea pe ariile întinse din zona rurală. De-a lungul timpului i s-au adăugat constant noi atribuţii. Astăzi, Garda Civilă este o forţă a poliţiei care se supune standardelor democraţiei. 


Garda Civilă este subordonată Ministerului de Interne şi Ministerului Apărării. Este, de asemenea în relaţie cu Ministerul Finanţelor şi aplică normele şi reglementările diferitelor organe ale administraţiei publice centrale, regionale şi locale. Este relevantă şi relaţia cu Ministerul Justiţiei, cu poliţia judiciară şi Ministerul Mediului.

Efectivul Gărzii civile este de peste 80 000 de persoane, organizate în 2 000 de unităţi la nivel naţional.

Conform Constituţiei, art.104, misiunea forţelor de securitate ale statului este de a proteja exercitarea liberă a drepturilor şi libertăţilor cetăţeneşti şi de a garanta siguranţa publică.
Legea organică 2/1986 cu privire la Forţele de Securitate defineşte competenţa funcţională şi teritorială a diferitelor corpuri de securitate. În plus faţă de competenţele poliţiei în domeniul siguranţei publice pe teritoriul ţării, Garda Civilă trebuie să acopere şi marea teritorială.
Garda Civilă monitorizează punerea în aplicare a tuturor legilor şi reglementărilor naţionale, regionale şi locale şi denunţă orice încălcare a acestora către autorităţile competente.

Misiunile principale ale Gărzii Civile constau în efectuarea controlului în materie de arme şi explozibili, asigurarea protecţiei fiscale, efectuarea controlului şi asigurarea protecţiei traficului interurban - cu excepţia cazului în care comunităţile autonome şi-au asumat custodia unor rute de comunicaţii - porturilor şi aeroporturilor şi asigurarea protecţiei mediului. În îndeplinirea acestor misiuni, Garda Civilă se subordonează anumitor ministere şi agenţii.

Ca una din componentele fundamentale ale forţelor de securitate ale statului, misiunea Gărzii Civile este de a proteja libera exercitare a drepturilor şi libertăţilor şi de a  garanta siguranţa publică prin îndeplinirea următoarelor funcţii sau misiuni generice:

· respectarea legilor şi punerea în aplicare a legilor şi reglementărilor emise de către diferite instituţii ale statului;
· monitorizarea şi protejarea clădirilor şi instalaţiilor publice;

· asigurarea siguranţei şi securităţii unor persoane publice/de notorietate;

· prevenirea comiterii de acte criminale;

· investigarea crimelor, descoperirea şi arestarea suspecţilor, pregătirea de rapoarte tehnice de specialitate;

· colectarea de date relevante pentru ordinea şi securitatea interne;
· colaborarea cu serviciile de protecţie civilă în caz de risc grav, catastrofe sau calamităţi.

Acestor sarcini le este dedicat Corpul de Servicii Speciale, format din 46 000 oameni, reprezentând cca 62% din totalul personalului.

Garda Civilă, ca urmare a capabilităţilor sale, a devenit din ce în ce mai prezentă în afara teritoriului ţării. Membrii Consiliului Gărzii Civile sunt implicaţi în luarea deciziilor din domeniul securităţii, din cadrul organismelor internaţionale, atât în Europa cât şi în cadrul Naţiunilor Unite.

De asemenea, membri ai Gărzii Civile cooperează cu alte forţe de poliţie în operaţiunile internaţionale împotriva terorismului, a imigrării ilegale şi a crimei organizate.
Garda Civilă sprijină acţiunile Ministerului Afacerilor Externe, pentru a consolida securitatea ambasadelor în ţările cu risc ridicat, facilitând în acelaşi timp cooperarea poliţienească. 

Statutul Gărzii Civile, atât de poliţie cât şi natura militară, o face un instrument adecvat pentru a acţiona în afara graniţelor în sprijinul misiunilor de gestionare a crizelor, atât militare cât şi civile, umanitare.
Structura organizatorică

PORTUGALIA

Cadrul legal
:

Legea organică 63/2007 cu privire la Garda Naţională;
Statutul militarilor din Garda Naţională, aprobat prin Decretul Lege 297/2009;
Regulamentul de acordare a Meritului Militar al Gărzii Naţionale;

Codul etic al Serviciului de Poliţie;

Legea nr. 145/1999 de aprobare a Regulamentului de disciplină al Gărzii Naţionale.

Garda Naţională a Republicii este moştenitoarea tradiţiilor  Quadrilheiros (luptători cu suliţe sau tije), ale Gărzii Regală de Poliţie, înfiinţată în anul 1801, şi ale Gărzii Republicane.
Garda Națională este o forță de securitate militară, organizată ca un corp special și dotată cu autonomie administrativă, cu competență asupra întregului teritoriu național și mării teritoriale.
Prin natura și versatilitatea sa, Garda Naţională îşi găsește poziționarea instituțională în toate forțele militare și serviciile de securitate, fiind caracterizată ca o forță de securitate militară, o „balama” între forţele armate, cele de poliţie şi cele de securitate.

În consecinţă, Garda Naţională este considerată a fi o forţă în măsură să acopere întreg spectrul de conflicte, în situaţii diferite, atât pe teritoriul ţării cât şi extern (cum a fost cazul în Timorul de Est şi Irak).

În condiţii de normalitate socială, economică şi politică, Garda Naţională acţionează în misiuni tipice de poliţie. În caz de urgenţă sau în condiţii de stare de asediu, este forţa cea mai potrivită de intervenţie, făcând tranziţia între poliţie şi armată.
În caz de război, prin natura sa şi prin reţeaua de dispozitive militare de care dispune la nivel naţional, poate să îndeplinească, separat sau în colaborare cu armata, o gamă largă de misiuni. 

De asemenea, poate acoperi întreg spectrul de misiuni în cadrul OOTW – operaţiuni altele decât războiul, în fazele post-conflict, în sarcinile poliţiei în loc de poliţişti civili, cât şi în etapele premergătoare intervenţiei securităţii.
Garda Naţională dispune de autonomie administrativă.

Garda Naţională este subordonată Ministrului de Interne, în problemele de recrutare, administraţie, disciplină şi executarea misiunilor generale şi Ministrului Apărării Naţionale, pentru implementarea doctrinei militare, problemele de armament şi echipament.

În caz de război sau situaţii de criză este subordonată operaţional Şefului Statului Major al Forţelor Armate.


Atribuţiile Gărzii Naţionale:
· asigurarea condiţiilor de securitate care permit exercitarea drepturilor şi libertăţilor cetăţenilor, asigurarea funcţionării instituţiilor democratice, respectarea legalităţii şi a statului de drept;

· asigurarea ordinii şi liniştii publice, precum şi siguranţa şi protecţia persoanelor şi a bunurilor;

· prevenirea criminalităţii în general, în coordonare cu alte forţe şi servicii de securitate;
· prevenirea altor acte contrare legilor şi regulamentelor;

· asigurarea conformităţii cu legile şi reglementările referitoare la terenuri şi drumuri pentru transportul rutier, promovarea şi asigurarea siguranţei rutiere, în special prin monitorizarea, planificarea şi disciplina în trafic;

· asigurarea aplicării actelor administrative emise de autoritatea competentă care vizează prevenirea încălcării legii;

· participarea la monitorizarea intrării şi ieşirii persoanelor şi mărfurilor în interiorul ţării;

· protecţia, ajutorul şi asistenţa cetăţenilor şi protejarea bunurilor puse în pericol de o activitate umană sau calamitate naturală;

· supravegherea şi protecţia punctelor sensibile, inclusiv infrastructura rutieră, feroviară, aeroporturi şi porturi, clădiri publice;
· asigurarea securităţii în situaţia desfăşurării unor activităţi de divertisment, sportive şi de agrement;

· prevenirea şi depistarea traficului şi consumului de stupefiante sau alte substanţe interzise;

· participarea la monitorizarea traficului cu arme de foc, muniţie şi explozibili, când aceasta nu intră în atribuţiile altor forţe şi servicii de securitate şi fără să aducă atingere competenţelor altor entităţi;
· participarea la operaţiunile internaţionale de gestionare a crizelor civile, umanitare şi de pace, în acord cu legile, tratatele şi acordurile internaţionale, precum şi la misiuni de cooperare poliţienească internaţională în cadrul Uniunii Europene.

· contribuţia la formarea şi informarea cetăţenilor cu privire la siguranţa proprie.
Alte atribuţii ale Gărzii Naţionale sunt:

· asigurarea conformităţii cu legile şi reglementările referitoare la protecţia şi conservarea naturii şi a mediului, precum şi prevenirea şi investigarea actelor ilegale;

· supravegherea coastei şi mării teritoriale;

· prevenirea şi investigarea infracţiunilor fiscale şi vamale, monitorizarea şi controlul circulaţiei mărfurilor supuse taxelor fiscale şi vamale;

· controlul şi supravegherea navelor, pasagerilor şi mărfurilor;

· participarea la activităţile de captare, comercializare şi protejare a speciilor marine în colaborare cu Autoritatea Maritimă Naţională;

· participarea la activităţile de prevenire şi intervenţie, pe întreg teritoriul naţional, în caz de incendii, dezastre naturale sau accidente majore; 

· participarea la punerea în aplicare a politicii de apărare naţională în cooperare cu Forţele Armate, prin misiuni militare ce îi sunt încredinţate;

· realizarea schimbului internaţional de informaţii cu privire la fenomenele de criminalitate  cu implicaţii transfrontaliere, fără a aduce atingere celorlalte organe de poliţie competente.

Structura organizatorică

Comandamentul Gărzii Naţionale
· Comandant general

· Inspecţia Gărzii

· Consiliul Superior al Gărzii

· Consiliul de Etică, Deontologie şi Disciplănă

· Consiliul Superior de Intervenţie

Comandamentul operaţional
· Direcţia de Operaţiuni

· Direcţia de Informaţii

· Direcţia de Investigaţii Criminale

· Direcţia SEPNA

· Direcţia de Comunicaţii şi Sisteme Informatice
Comandamentul de administraţie a resurselor interne

· Direcţia de resurse umane

· Direcţia de resurse financiare

· Direcţia de resurse logistice

· Departamentul de infrastructură

· Direcţia de sănătate


Comandamentul pentru instrucţie şi doctrină

· Direcţia de formare

· Direcţia de doctrină


Unităţi

Comandamentul general


Comandamentul unităţilor teritoriale


Unităţi specializate

· Unitatea pentru controlul de coastă

· Unitatea de acţiune fiscală

· Unitatea naţională de transzit

Unitatea de reprezentare

· Unitatea de siguranţă şi onoruri de stat

Unitatea de intervenţie

Şcoala Gărzii Naţionale

FRANŢA
Jandarmeria Naţională
 este cea mai veche forţă de securitate a Franţei. Aceasta îndeplineşte de multă vreme misiuni de menţinere a ordinii publice, sprijin şi protecţie a populaţiei, atât în Franţa metropolitană cât și în celelalte teritorii franceze. Experienţa, robusteţea şi adaptabilitatea permit Jandarmeriei să fie dislocată în zone de conflict internaţional, în calitate de forţă de menţinere a păcii.
OLANDA
Jandarmeria Regală
 execută misiuni de poliţie civilă, de poliţie militară, investigaţii criminalistice, paza frontierelor şi sarcini pe segmentul migraţiei, precum şi misiuni de securitate de stat (asigurarea protecţiei Reginei Olandei şi a membrilor Casei Regale, aviaţiei civile şi aeroporturilor, Băncii Naţionale a Olandei şi altor persoane şi obiective strategice) în Regatul Ţărilor de Jos.
ITALIA
În calitate de forţă armată, Corpul Carabinierilor
 raportează, prin intermediul Şefului Apărării, direct către Ministrul Apărării, pe linia următoarelor atribuţii militare: poliţie militară şi securitate pentru celelalte forţe armate, operaţiuni militare exterioare şi asigurarea securităţii diplomaţilor italieni care lucrează în străinătate.
ROMÂNIA

Jandarneria Română este instituţia specializată a statului, cu statut militar, componentă a Ministerului Administraţiei şi Internelor, care îşi exercită atribuţiile privind asigurarea şi restabilirea ordinii şi siguranţei publice, apărarea drepturilor şi libertăţilor fundamentale ale cetăţenilor, a proprietății publice şi private, prevenirea săvârşirii infracţiunilor şi combaterea altor încălcări ale legilor în vigoare.
FORŢA EUROPEANĂ DE JANDARMERIE (EUROGENDFOR SAU FEG)

Forţa de Jandarmerie Europeană (EUROGENDFOR) este o iniţiativă a 6 state membre ale Uniunii Europene – Franţa, Italia, Olanda, Portugalia, România şi Spania – având ca scop creșterea capacității de management a crizelor internaționale și contribuţia la dezvoltarea Politicii Comune de Securitate și Apărare. 
EUROGENDFOR reprezintă un instrument polițienesc integrat, destinat îndeplinirii misiunilor de poliţie din diferite teatre de operaţii, inclusiv misiuni de stabilizare, în sprijinul Uniunii Europene (UE), Organizaţiei Tratatului Atlanticului de Nord (NATO), Organizaţiei Naţiunilor Unite (UN), Organizaţiei pentru Securitate şi Cooperare în Europa (OSCE) sau altor posibile coaliţii ad-hoc
Conform Declaraţiei de Intenţie şi Tratatului, EUROGENDFOR este o forţă “operaţională, pre-organizată, robustă şi rapid dislocabilă” care va contribui la Politica Europeană de Securitate şi Apărare (denumită, în baza prevederilor Tratatului de la Lisabona, Politica Comună de Securitate şi Apărare), chiar şi atunci când desfășoară misiuni în afara cadrului structurilor Uniunii Europene. 
Forța de Jandarmerie Europeană a fost creată la 17 septembrie 2004, la Noordwijk (Olanda), unde a fost semnată Declaraţia de Intenţie de către ministerele responsabile, fiind declarată operaţională la 20 iulie 2006, de către Comitetul Interministerial de Rang Înalt (CIMIN). Încă de la crearea sa, principalul obiectiv al EUROGENDFOR a fost întărirea capabilităţilor operaţionale, pentru a fi pregătită să răspundă adecvat unor eventuale solicitări.
Aceasta a determinat prima sa participare la o operaţiune de management al crizelor, la sfârşitul anului 2007, în cadrul misiunii UE în Bosnia-Herţegovina - EUFOR “ALTHEA”
. Acest prim angajament operaţional a fost urmat, începând din 2009, de participarea EUROGENDFOR la dificila misiune derulată de NATO în Afganistan, în cadrul Forţei Internaţionale de Asistenţă pentru Securitate -  (ISAF)
. În intervalul februarie-decembrie 2010, EUROGENDFOR a furnizat sprijin pentru Misiunea Naţiunilor Unite din Haiti (MINUSTAH)
 după devastatorul cutremur din această ţară.
Etapele importante parcurse până în prezent prin activitatea desfășurată sub egida ONU, NATO şi EU au permis EUROGENDFOR să-și îmbunătăţească considerabil capabilităţile de planificare şi să dobândescă experienţă operațională. Aceste realizări au dezvoltat şi mai mult forţa organizației, sporindu-i credibilitatea în cadrul comunităţii internaţionale. Deși înființată relativ recent, EUROGENDFOR a dovedit deja că este un instrument foarte eficace pentru o largă gamă de operaţiuni de management al crizelor, contribuind la pacea şi securitatea internaţională.
Una dintre principalele caracteristici ale EUROGENDFOR este flexibilitatea, putând activa atât în subordinea autorității militare (în cadrul conflictelor de mare intensitate), cât și în subordinea autorității civile, fiind capabilă să deruleze operațiuni  atât independent, cât și împreună cu alte forțe. Această caracteristică conferă EUROGENDFOR capacitatea de a acționa în diferite faze ale crizelor: 
· în faza inițială, derulând operații de stabilizare și asigurând ordinea și siguranța publică, prin substituirea sau întărirea forțelor locale de poliție;
· în faza de tranziție, continuând executarea misiunii ca parte a forțelor militare din teatrul de operații  și asigurând, concomitent, coordonarea și cooperarea cu forțele de poliție locale sau internaționale;
· pe durata dezangajării forțelor, facilitând transferul gradual al responsabilității între autoritatea militară și cea civilă. 
Principalele situații în care este preconizată intervenția EUROGENDFOR sunt cele în care se impune: 
- substituirea forțelor de poliție locale în zonele în care conflictul  a condus la diminuarea severă a capacității administrative a statului. Forțele de poliție internaționale pot fi mandatate să îndeplinească totalitatea (sau o parte a) atribuțiilor poliției locale, fiind învestite cu autoritate executivă și înarmate;

- întărirea forțelor de poliție locale în zonele caracterizate de insecuritate și o rată ridicată a criminalității, cauzate de  carenţe ale sistemului de ordine și siguranță publică. Forțele internaționale de poliție vor monitoriza, consilia și antrena forțele de poliție locale, în scopul de a le aduce la standarde profesionale ridicate și vor contribui la restructurarea poliției locale prin derularea unor activități de analiză și evaluare sau prin programe de echipare;

- participarea la operațiuni umanitare în caz de dezastre, calamități naturale, zone destabilizate, cu infrastructură insuficientă sau improprie, sau zone în care sunt sinistrați sau refugiați.
Avantaje
· Planificare rapidă și dislocare rapidă.
Forțele civile de poliție nu sunt, de regulă, capabile de a fi dislocate la fel de repede ca cele cu statut militar. EUROGENDFOR poate fi dislocată în termen scurt, încă din faza inițială a operațiilor de management al crizelor - în general cea mai dificilă -,  alături de forțele militare.
· Posibilitatea de a acționa atât în subordinea unei autorități militare, cât și în subordinea autorităților civile.
Această caracteristică facilitează trensferul autorității în cadrul CMO de la componenta militară către cea civilă, asigurând sinergie și consistență acțiunilor. 
· Capacitatea de a acționa în medii ostile.
Forțele de jandarmerie au antrenament de tip militar și dețin echipament robust, fiind capabile să acționeze în medii puternic destabilizate, îndeplinind atribuții polițienești încă din fazele incipiente ale crizelor.
� Guardia Civil. Normativa básica


� � HYPERLINK "http://www.guardiacivil.es/es/" ��http://www.guardiacivil.es/es/� 


� � HYPERLINK "http://www.gnr.pt/default.asp?do=yrtv5ynpn1/Yrtv5ynpn1" ��http://www.gnr.pt/default.asp?do=yrtv5ynpn1/Yrtv5ynpn1� 


� � HYPERLINK "http://www.defense.gouv.fr/gendarmerie" ��http://www.defense.gouv.fr/gendarmerie� 


� � HYPERLINK "http://www.defensie.nl/marechaussee" ��http://www.defensie.nl/marechaussee�  


� � HYPERLINK "http://www.carabinieri.it/Internet/Multilingua/EN" ��http://www.carabinieri.it/Internet/Multilingua/EN� 


� 


� � HYPERLINK "http://www.eurogendfor.org/rom-n-/misiunile-eurogendfor/eurogendfor-bosnia" ��http://www.eurogendfor.org/rom-n-/misiunile-eurogendfor/eurogendfor-bosnia� 


� � HYPERLINK "http://www.eurogendfor.org/rom-n-/misiunile-eurogendfor/eurogendfor-afghanistan" ��http://www.eurogendfor.org/rom-n-/misiunile-eurogendfor/eurogendfor-afghanistan� 


� � HYPERLINK "http://www.eurogendfor.org/rom-n-/misiunile-eurogendfor/eurogendfor-haiti" ��http://www.eurogendfor.org/rom-n-/misiunile-eurogendfor/eurogendfor-haiti� 

